CELEX: 32019R0362
Language: et
Date: 2018-12-13 00:00:00
Title: Komisjoni delegeeritud määrus (EL) 2019/362, 13. detsember 2018, millega muudetakse delegeeritud määrust (EL) nr 150/2013 seoses regulatiivsete tehniliste standarditega, millega määratakse kindlaks kauplemisteabehoidla registreerimise taotluse üksikasjad (EMPs kohaldatav tekst)

22.3.2019   
               
               
                  ET
               
               
                  Euroopa Liidu Teataja
               
               
                  L 81/74
               
            
         KOMISJONI DELEGEERITUD MÄÄRUS (EL) 2019/362,
         13. detsember 2018,
         millega muudetakse delegeeritud määrust (EL) nr 150/2013 seoses regulatiivsete tehniliste standarditega, millega määratakse kindlaks kauplemisteabehoidla registreerimise taotluse üksikasjad
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (1) eriti selle artikli 56 lõiget 3,
         ning arvestades järgmist:
         
                     (1)
                  
                  
                     Komisjoni delegeeritud määruse (EL) nr 150/2013 (2) kohaldamisel saadud kogemused on näidanud, et määruse (EL) nr 648/2012 sätted, mis käsitlevad kauplemisteabehoidlate registreerimist, on kindel alus kauplemisteabehoidlate registreerimise raamistiku loomiseks. Selleks et seda raamistikku veelgi tugevdada, peaks määrus (EL) nr 150/2013 kajastama tööstuseharu muutuvat olemust.
                  
               
                     (2)
                  
                  
                     Järjepideva raamistiku loomine kauplemisteabehoidlate registreerimiseks ja registreeringu pikendamiseks nii Euroopa Parlamendi ja nõukogu määruse (EL) nr 648/2012 kui ka määruse (EL) 2015/2365 (3) alusel on ülioluline, et tagada kauplemisteabehoidlatele võrdsed tingimused ning võimaldada neil tulemuslikult täita kauplemisteabehoidla ülesandeid.
                  
               
                     (3)
                  
                  
                     Kauplemisteabehoidlate kontroll on määrava tähtsusega, et tagada tuletisinstrumentide turu läbipaistvus ja andmete kvaliteet. Kauplemisteabehoidlad peaksid seega tõendama, et nad on võtnud kasutusele kohased süsteemid ja protseduurid, et kontrollida tuletislepingute üksikasjade terviklikkust ja õigsust. Neid süsteeme ja protseduure tuleks seega registreerimisraamistiku tugevdamiseks täpsemalt kirjeldada. Kirjeldustes tuleks täpsustada, kuidas kauplemisteabehoidlad autendivad kasutajaid, valideerivad andmeskeeme, lubavad andmete registreerimist, valideerivad andmete loogikat ja sisu, kooskõlastavad tuletisinstrumentide üksikasjad ja annavad tagasisidet nende kasutajatele.
                  
               
                     (4)
                  
                  
                     Kauplemisteabehoidla registreerimise taotlused peaksid sisaldama üksikasjalikumat teavet asjakohaste sisekontrollimehhanismide ja -struktuuride, siseauditi funktsiooni ja auditi töökava kohta, et ESMA saaks hinnata, kuidas need tegurid mõjutavad kauplemisteabehoidla tulemuslikku toimimist.
                  
               
                     (5)
                  
                  
                     Selleks et ESMA saaks paremini hinnata taotluse esitanud kauplemisteabehoidla asjaomaste vanemtöötajate, kõrgema juhtkonna ja juhtorgani liikmete head mainet, kogemusi ning oskusi, peaks taotluse esitanud kauplemisteabehoidla esitama nende isikute kohta lisateabe, sealhulgas teabe nende teadmiste ja kogemuste kohta IT-juhtimise, -toimingute ja -arenduse valdkonnas.
                  
               
                     (6)
                  
                  
                     Kauplemisteabehoidla ühisressursside kasutamine ühelt poolt tuletisinstrumentidest teatamise teenuste ja teisalt kõrvalteenuste või väärtpaberite kaudu finantseerimise tehingutest teatamise teenuste jaoks võib põhjustada operatsiooniriski ülekandumist ühtedelt teenustelt teistele. Andmete valideerimine, kooskõlastav võrdlemine, töötlemine ja registreerimine võib eeldada tulemuslikku funktsioonide eraldamist, et vältida nimetatud riskide ülekandumist. Sellised tavad nagu süsteemide ühine liides, ühine andmetele juurdepääsu punkt asutuste jaoks või samad töötajad müügi, vastavuskontrolli või klienditoe alal võivad siiski olla vähem altid riskide ülekandumisele ega pruugi tingimata nõuda funktsioonide eraldamist. Kauplemisteabehoidlad peaksid seega eri äriliinide kasutatavate ressursside, süsteemide ja protseduuride funktsioonid üksteisest piisavalt eraldama. Eraldamine peaks samuti hõlmama selliseid teenuseid osutavaid äriliine, mille suhtes kohaldatakse muid liidu õigusakte või kolmanda riigi õigusakte. Selle abil tuleks ka tagada, et registreerimistaotluste esitamisel esitatakse üksikasjalik ja selge teave kõrvalteenuste või muude äriliinide kohta, mida kauplemisteabehoidla pakub lisaks määruse (EL) nr 648/2012 alusel põhitegevusena osutatavatele kauplemisteabehoidla teenustele.
                  
               
                     (7)
                  
                  
                     Kauplemisteabehoidla infotehnoloogiasüsteemide usaldusväärsus, vastupidavus ja kaitstus on määruse (EL) nr 648/2012 eesmärkide täitmiseks hädavajalik. Sellest tulenevalt peaksid kauplemisteabehoidlad esitama nende süsteemide kohta põhjaliku ja üksikasjalikuma teabe, et ESMA saaks hinnata nende infotehnoloogiasüsteemide usaldusväärsust ja vastupidavust. Kui teabehoidla funktsioonide täitmine antakse edasi kolmandatele isikutele kas konsolideerimisgrupi tasandil või väljaspool seda, peaksid kauplemisteabehoidlad esitama üksikasjaliku teabe asjaomase tegevuse edasiandmise korra kohta, et ESMA saaks hinnata registreerimistingimuste täitmist, sealhulgas teavet teenustaseme kokkulepete, parameetrite ja selle kohta, kuidas tehakse nende parameetrite tulemuslikku järelevalvet. Lisaks peaksid kauplemisteabehoidlad esitama ka teabe mehhanismide ja kontrollimeetmete kohta, mille nad on kehtestanud, et tulemuslikult hallata võimalikke küberriske ja kaitsta andmeid küberrünnete eest.
                  
               
                     (8)
                  
                  
                     Selleks et saavutada paremini määruse (EL) nr 648/2012 eesmärgid, mis käsitlevad tuletisinstrumentide turu läbipaistvust, peaksid kauplemisteabehoidlad tõendama, et nad kohaldavad kauplemisteabehoidlate hoitud andmetele juurdepääsu tingimusi, mis vastavad komisjoni delegeeritud määrusele (EL) nr 151/2013 (4). Nende tingimuste abil tuleks tagada asutustele esitatava teabe terviklikkus ning kauplemisteabehoidlate võime anda andmetele juurdepääs kooskõlas komisjoni delegeeritud määrusega (EL) nr 151/2013. Registreerimistaotluses tuleks seega kirjeldada kauplemisteabehoidla põhimõtteid ja protseduure, mille alusel eri liiki kasutajad esitavad kauplemisteabehoidlas hoitavaid andmeid ja saavad neile juurdepääsu. Samal põhjusel peaks registreerimistaotlus sisaldama nende kanalite ja mehhanismide kirjeldust, mida kasutatakse teabe avaldamiseks kauplemisteabehoidlas hoitavatele andmetele juurdepääsu saamise eeskirjade kohta. Kauplemisteabehoidlad peavad ka esitama üksikasjalikuma teabe andmete terviklikkuse ja õiguse kontrollimiseks kasutatavate protseduuride kohta.
                  
               
                     (9)
                  
                  
                     Kauplemisteabehoidlate osutatavate teenuste eest nõutavad tasud on turuosaliste jaoks ülioluline teave, et nad saaksid teha teadliku valiku. Need tasud peaksid seega olema kauplemisteabehoidla registreerimise taotluse osa.
                  
               
                     (10)
                  
                  
                     Selleks et ESMA-l oleks võrdlusalus kauplemisteabehoidlate suutlikkuse ja tulemuslikkuse kavandamiseks, peaksid registreerimistaotlused sisaldama teavet selle kohta, et taotluse esitanud kauplemisteabehoidlal on kauplemisteabehoidla ülesannete pidevaks täitmiseks vajalikud rahalised vahendid. Samal põhjusel peaks registreerimistaotlus sisaldama tulemuslikku talitluspidevuse tagamise korda. Kauplemisteabehoidlad peaksid eelkõige esitama teabe oma kavade, protseduuride ja korra kohta hädaolukordade ja kriiside ohjamiseks, sealhulgas protseduuride kohta, millega tagatakse algse kauplemisteabehoidla korrakohane asendamine, kui selle registreering tunnistatakse kehtetuks või kui andmeid esitav vastaspool otsustab esitada andmeid teisele kauplemisteabehoidlale.
                  
               
                     (11)
                  
                  
                     Kuna turuosalised ja asutused tuginevad kauplemisteabehoidlate hoitavatele andmetele, tuleks kauplemisteabehoidla registreerimise taotluses selgelt kirjeldada funktsioonide täitmise ja andmete hoidmise korda, mis peaks olema range ja tulemuslik. Selleks et tõendada kauplemisteabehoidla hoitavate andmete konfidentsiaalsuse ja kaitse tagamise viisi ning võimaldada nende andmete jälgitavust, peaks registreerimistaotlus sisaldama konkreetset teavet andmelogi korralduse kohta.
                  
               
                     (12)
                  
                  
                     Käesolev määrus põhineb regulatiivsete tehniliste standardite eelnõul, mille Euroopa Väärtpaberiturujärelevalve (ESMA) esitas Euroopa Komisjonile Euroopa Parlamendi ja nõukogu määruse (EL) nr 1095/2010 (5) artiklis 10 sätestatud korras.
                  
               
                     (13)
                  
                  
                     ESMA on nende regulatiivsete tehniliste standardite eelnõu kohta korraldanud avaliku konsultatsiooni, analüüsinud sellega seotud võimalikke kulusid ja kasu ning küsinud määruse (EL) nr 1095/2010 artikli 37 kohaselt moodustatud ESMA väärtpaberituru sidusrühmade kogu arvamust.
                  
               
                     (14)
                  
                  
                     Seepärast tuleks delegeeritud määrust (EL) nr 150/2013 vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) nr 150/2013 muudatused
            
                        1)
                     
                     
                        Artikli 1 lõige 2 asendatakse järgmisega:
                        
                           „2.   Kauplemisteabehoidla registreerimise taotlus sisaldab eelkõige järgmist teavet:
                           
                                       a)
                                    
                                    
                                       taotleja ärinimi ja juriidiline aadress liidus;
                                    
                                 
                                       b)
                                    
                                    
                                       väljavõte asjakohasest äri- või kohturegistrist või muus vormis tõend taotleja registrijärgse asukoha ja äritegevuse valdkonna kohta taotluse esitamise kuupäeva seisuga;
                                    
                                 
                                       c)
                                    
                                    
                                       teave tuletislepingute liikide kohta, millega seoses taotleja soovib end registreerida;
                                    
                                 
                                       d)
                                    
                                    
                                       teave selle kohta, kas taotleja on oma asukohaliikmesriigi pädevalt asutuselt loa saanud või selles asutuses registreeritud, ning kui jah, siis selle asutuse nimi ja loa või registreerimisega seotud viitenumber;
                                    
                                 
                                       e)
                                    
                                    
                                       taotleja põhikiri ja vajaduse korral muud kohustuslikud dokumendid, milles on märgitud, et taotleja osutab kauplemisteabehoidla teenuseid;
                                    
                                 
                                       f)
                                    
                                    
                                       taotleja juhtorgani sellise koosoleku protokoll, kus juhtorgan kiitis taotluse heaks;
                                    
                                 
                                       g)
                                    
                                    
                                       nõuetele vastavuse eest vastutava(te) isiku(te) või vastavuskontrolliga seotud muude töötajate nimi/nimed ja kontaktandmed;
                                    
                                 
                                       h)
                                    
                                    
                                       tegevuskava, sealhulgas peamine äritegevuse asukoht;
                                    
                                 
                                       i)
                                    
                                    
                                       mis tahes tütarettevõtjate ja vajaduse korral konsolideerimisgrupi struktuuri tunnusandmed;
                                    
                                 
                                       j)
                                    
                                    
                                       mis tahes muud kui kauplemisteabehoidla teenused, mida taotleja osutab või kavatseb osutada;
                                    
                                 
                                       k)
                                    
                                    
                                       igasugune teave mis tahes laadi alustatud õigusliku, haldus-, vahekohtu- või muu kohtumenetluse kohta, milles taotleja võib olla osaline, eelkõige seoses maksu- ja maksejõuetusküsimustega ning kui sellega võivad kaasneda märkimisväärsed rahalised või mainega seotud kulud, või mis tahes lõpetatud menetluse kohta, mis võib sellegi poolest oluliselt mõjutada kauplemisteabehoidla kulusid.“
                                    
                                 
                     
                  
                        2)
                     
                     
                        Artikkel 2 asendatakse järgmisega:
                        
                           „Artikkel 2
                           Põhimõtted ja protseduurid
                           Kui taotluse osana esitatakse teavet põhimõtete ja protseduuride kohta, tagab taotleja, et taotlus sisaldab järgmist:
                           
                                       a)
                                    
                                    
                                       märge selle kohta, et juhtorgan on need põhimõtted heaks kiitnud, et kõrgem juhtkond on need protseduurid heaks kiitnud ja et kõrgem juhtkond vastutab nende põhimõtete ja protseduuride rakendamise ja säilitamise eest;
                                    
                                 
                                       b)
                                    
                                    
                                       kirjeldus selle kohta, kuidas on korraldatud nende põhimõtete ja protseduuride tutvustamine taotleja sees, kuidas on tagatud põhimõtete igapäevane järgimine ja kuidas seda jälgitakse, ning nende nõuete järgimise eest vastutava(te) isiku(te) nimi/nimed;
                                    
                                 
                                       c)
                                    
                                    
                                       dokumendid, mis näitavad, et töötajad ja kõnealuseid ülesandeid täitev isikkoosseis on nende põhimõtete ja protseduuridega tutvunud;
                                    
                                 
                                       d)
                                    
                                    
                                       põhimõtete ja protseduuride rikkumise korral võetavate meetmete kirjeldus;
                                    
                                 
                                       e)
                                    
                                    
                                       teave korra kohta, mille kohaselt teavitatakse ESMAt olulisest põhimõtete või protseduuride rikkumisest, mille tagajärjeks võib olla esmase registreerimise tingimuste rikkumine.“
                                    
                                 
                     
                  
                        3)
                     
                     
                        Artikli 3 lõige 2 asendatakse järgmisega:
                        
                           „2.   Kui registreerimist taotleval kauplemisteabehoidlal on emaettevõtja, teeb kõnealune kauplemisteabehoidla järgmist:
                           
                                       a)
                                    
                                    
                                       märgib kõnealuse emaettevõtja juriidilise aadressi;
                                    
                                 
                                       b)
                                    
                                    
                                       märgib, kas emaettevõtjale on antud tegevusluba või ta on registreeritud ja kas tema üle teostatakse järelevalvet, ning juhul kui jah, siis märgib vastutava järelevalveasutuse viitenumbri ja nime.“
                                    
                                 
                     
                  
                        4)
                     
                     
                        Artikkel 7 asendatakse järgmisega:
                        
                           „Artikkel 7
                           Sisekontroll
                           
                              1.   Kauplemisteabehoidla registreerimise taotlus sisaldab üksikasjalikku teavet taotleja sisekontrollisüsteemi kohta, sealhulgas teavet selle vastavuskontrolli funktsiooni, riskihindamise, sisekontrollimehhanismide ja siseauditi funktsiooni korralduse kohta.
                           
                           
                              2.   Lõikes 1 osutatud üksikasjalik teave sisaldab:
                              
                                          a)
                                       
                                       
                                          taotleja sisekontrolli põhimõtteid ja vastavaid protseduure, mis on seotud nende põhimõtete järjekindla ja tulemusliku rakendamisega;
                                       
                                    
                                          b)
                                       
                                       
                                          taotleja süsteemide sobivuse ja tulemuslikkuse jälgimise ja hindamise põhimõtteid, protseduure ja juhendeid;
                                       
                                    
                                          c)
                                       
                                       
                                          kõiki taotleja infotöötlussüsteemide kontrolli ja kaitse põhimõtteid, protseduure ja juhendeid;
                                       
                                    
                                          d)
                                       
                                       
                                          seda, millised ettevõttesisesed üksused vastutavad sisekontrolli vastavasisuliste järelduste hindamise eest.
                                       
                                    
                           
                              3.   Kauplemisteabehoidla registreerimise taotluses esitatakse taotleja siseauditi tegevuse kohta järgmine teave:
                              
                                          a)
                                       
                                       
                                          siseauditi komitee koosseis, selle pädevus ja ülesanded;
                                       
                                    
                                          b)
                                       
                                       
                                          siseauditi funktsiooni põhimäärus, metoodika, standardid ja protseduurid;
                                       
                                    
                                          c)
                                       
                                       
                                          selgitus selle kohta, kuidas tema siseauditi põhimäärust, metoodikat ja protseduure välja töötatakse ja rakendatakse, võttes arvesse taotleja tegevuse laadi ja ulatust, keerukust ja riske;
                                       
                                    
                                          d)
                                       
                                       
                                          taotluse esitamise kuupäevale järgneva kolme aasta tööplaan, milles käsitletakse taotleja tegevuse laadi ja ulatust, keerukust ja riske.“
                                       
                                    
                        
                     
                  
                        5)
                     
                     
                        Artikkel 9 asendatakse järgmisega:
                        
                           „Artikkel 9
                           Kõrgem juhtkond ja juhtorgani liikmed
                           
                              1.   Kauplemisteabehoidla registreerimise taotluses esitatakse kõrgema juhtkonna ja juhtorgani iga liikme kohta järgmine teave:
                              
                                          a)
                                       
                                       
                                          elulookirjelduse koopia;
                                       
                                    
                                          b)
                                       
                                       
                                          üksikasjalik teave IT-juhtimise, -toimingute ja -arenduse alaste teadmiste ja kogemuste kohta;
                                       
                                    
                                          c)
                                       
                                       
                                          andmed kriminaalkaristuste kohta, mis on seotud finants- või andmesideteenuste osutamisega või pettuse või omastamisega; need andmed esitatakse eelkõige ametliku tõendi vormis, kui see on asjaomases liikmesriigis kättesaadav;
                                       
                                    
                                          d)
                                       
                                       
                                          selline deklaratsioon enda hea maine kohta seoses finants- või andmesideteenuste osutamisega, kus kõrgema juhtkonna ja juhtorgani iga liige märgib, kas:
                                          
                                                      i)
                                                   
                                                   
                                                      teda on kriminaalkorras karistatud seoses finants- või andmesideteenuste osutamisega või pettuse või omastamisega;
                                                   
                                                
                                                      ii)
                                                   
                                                   
                                                      temaga seoses on reguleeriv asutus või ametiasutus või allasutus teinud distsiplinaarmenetluse raames negatiivse otsuse või tema suhtes on algatatud mis tahes selline menetlus, mis ei ole veel lõpule viidud;
                                                   
                                                
                                                      iii)
                                                   
                                                   
                                                      tsiviilkohtumenetluses on kohus tema kohta tuvastanud negatiivseid asjaolusid, mis on seotud finants- või andmesideteenuste osutamisega või väärkäitumise või pettusega äritegevuse juhtimisel;
                                                   
                                                
                                                      iv)
                                                   
                                                   
                                                      ta on olnud sellise ettevõtja juhtorgani või kõrgema juhtkonna liige, mille registreeringu või tegevusloa on reguleeriv asutus tühistanud;
                                                   
                                                
                                                      v)
                                                   
                                                   
                                                      temalt on võetud õigus tegutseda valdkonnas, milleks on vaja reguleeriva asutuse poolset registreerimist või tegevusluba;
                                                   
                                                
                                                      vi)
                                                   
                                                   
                                                      ta on olnud sellise ettevõtja juhtorgani või kõrgema juhtkonna liige, mis on muutunud maksejõuetuks või likvideeritud ajal, kui see isik oli ettevõtjaga seotud, või ühe aasta jooksul pärast seda, kui isik lakkas selle ettevõtjaga seotud olemast;
                                                   
                                                
                                                      vii)
                                                   
                                                   
                                                      ta on olnud sellise ettevõtja juhtorgani või kõrgema juhtkonna liige, mille suhtes on reguleeriv asutus teinud negatiivse otsuse või määranud karistusi;
                                                   
                                                
                                                      viii)
                                                   
                                                   
                                                      teda on valitsus, reguleeriv asutus või kutseorganisatsioon trahvinud, tema tegevuse peatanud, keelanud tal töötada teataval ametikohal või kohaldanud tema suhtes muid karistusi seoses pettuse või omastamisega või finants- või andmesideteenuste osutamisega;
                                                   
                                                
                                                      ix)
                                                   
                                                   
                                                      tema suhtes kehtib direktorina töötamise keeld, keeld töötada mis tahes juhtival ametikohal, ta on vabastatud töölt või ettevõtja muult ametikohalt väärkäitumise või kuritarvituste tõttu;
                                                   
                                                
                                    
                                          e)
                                       
                                       
                                          teave mis tahes võimaliku huvide konflikti kohta, mis kõrgemal juhtkonnal ja juhtorgani liikmetel võib olla oma ülesannete täitmisel, ja teave selliste konfliktide juhtimise kohta.“
                                       
                                    
                        
                     
                  
                        6)
                     
                     
                        Artikkel 11 asendatakse järgmisega:
                        
                           „Artikkel 11
                           Sobilikkus ja pädevus
                           Kauplemisteabehoidla registreerimise taotluses esitatakse taotleja töötajate kohta järgmine teave:
                           
                                       a)
                                    
                                    
                                       üldine loetelu töötajatest, kelle tööandja on otse kauplemisteabehoidla, nende töötajate ülesanded ja iga ülesandega seotud kvalifikatsioon;
                                    
                                 
                                       b)
                                    
                                    
                                       vahetult kauplemisteabehoidla teenuste osutamisega tegelevate infotehnoloogiatöötajate üksikasjalik kirjeldus, sealhulgas iga töötaja ülesanded ja kvalifikatsioon;
                                    
                                 
                                       c)
                                    
                                    
                                       iga sellise isiku ülesannete ja kvalifikatsiooni kirjeldus, kes vastutab siseauditi, sisekontrolli, vastavuskontrolli ja riskihindamise eest;
                                    
                                 
                                       d)
                                    
                                    
                                       kõnealuseid ülesandeid täitva isikkoosseisu ja tegevuse edasiandmise lepingu alusel tegutsevate töötajate isikuandmed;
                                    
                                 
                                       e)
                                    
                                    
                                       taotleja põhimõtteid ja protseduure ning kauplemisteabehoidla tegevust käsitleva koolituse üksikasjad, sealhulgas eksam või muud liiki ametlik hindamine, mida nõutakse töötajatelt kauplemisteabehoidla tegevuses osalemiseks.
                                    
                                 Punktis b osutatud kirjelduse hulka kuuluvad kirjalikud tõendid vähemalt ühe IT-küsimuste eest vastutava vanemtöötaja kõrgkoolidiplomi ja infotehnoloogiaalase kogemuse kohta.“
                        
                     
                  
                        7)
                     
                     
                        Artikkel 12 asendatakse järgmisega:
                        
                           „Artikkel 12
                           Finantsaruanded ja äriplaanid
                           
                              1.   Kauplemisteabehoidla registreerimise taotluses esitatakse taotleja kohta järgmine finants- ja äriteave:
                              
                                          a)
                                       
                                       
                                          finantsaruannete tervikkomplekt, mis on koostatud kooskõlas rahvusvaheliste raamatupidamisstandarditega, mis on vastu võetud vastavalt Euroopa Parlamendi ja nõukogu määruse (EÜ) nr 1606/2002 (*1) artiklile 3;
                                       
                                    
                                          b)
                                       
                                       
                                          kui taotleja finantsaruanded kuuluvad kohustuslikule auditeerimisele Euroopa Parlamendi ja nõukogu direktiivi 2006/43/EÜ (*2) artikli 2 punkti 1 tähenduses, peab finantsaruannetega olema kaasas ka majandusaasta aruande ja konsolideeritud finantsaruande auditiaruanne;
                                       
                                    
                                          c)
                                       
                                       
                                          kui taotlejat on auditeeritud, siis välisaudiitori nimi ja riiklik registreerimisnumber.
                                       
                                    
                           
                              2.   Kauplemisteabehoidla registreerimise taotluses esitatakse finantsäriplaan, milles kaalutakse kauplemisteabehoidla teenuste erinevaid äristsenaariume vähemalt kolmeaastase vaatlusperioodi jooksul ja mis sisaldab järgmist lisateavet:
                              
                                          a)
                                       
                                       
                                          eeldatav teatatavate toimingute tase tehingute arvuna;
                                       
                                    
                                          b)
                                       
                                       
                                          püsi- ja muutuvkulud, mis on kindlaks tehtud seoses teabehoidla teenuse osutamisega määruse (EL) nr 648/2012 alusel;
                                       
                                    
                                          c)
                                       
                                       
                                          kõrvalekaldumine tegevuse baasstsenaariumist vähemalt 20 % ulatuses positiivses ja negatiivses suunas.
                                       
                                    
                           
                              3.   Kui lõikes 1 osutatud varasem finantsteave ei ole kättesaadav, esitatakse kauplemisteabehoidla registreerimise taotluses taotleja kohta järgmine teave:
                              
                                          a)
                                       
                                       
                                          arvestuslik aruanne nõuetekohaste vahendite ja prognoositava äriseisundi kohta seisuga kuus kuud pärast registreerimist;
                                       
                                    
                                          b)
                                       
                                       
                                          vahefinantsaruanne, kui finantsaruanded ei ole nõutava ajavahemiku kohta veel kättesaadavad;
                                       
                                    
                                          c)
                                       
                                       
                                          finantsseisundi aruanne, nt bilanss, kasumiaruanne, omakapitali muutus, rahavoogude aruanne ning arvestusmeetodite kokkuvõte ja muud selgitavad märkused.
                                       
                                    
                           
                              4.   Kauplemisteabehoidla registreerimise taotluses esitatakse emaettevõtja auditeeritud aastaaruanded taotluse esitamise kuupäevale eelnenud kolme majandusaasta kohta.
                           
                           
                              5.   Kauplemisteabehoidla registreerimise taotluses esitatakse taotleja kohta ka järgmine finantsteave:
                              
                                          a)
                                       
                                       
                                          tulevikuplaanid seoses tütarettevõtjate asutamise ja nende asukohaga;
                                       
                                    
                                          b)
                                       
                                       
                                          nende ärivaldkondade kirjeldus, milles taotleja kavatseb tegutseda, tuues eraldi välja mis tahes tütarettevõtjate või filiaalide tegevused.
                                       
                                    
                        
                        
                           (*1)  Euroopa Parlamendi ja nõukogu 19. juuli 2002. aasta määrus (EÜ) nr 1606/2002 rahvusvaheliste raamatupidamisstandardite kohaldamise kohta (EÜT L 243, 11.9.2002, lk 1)."
                        
                        
                           (*2)  Euroopa Parlamendi ja nõukogu 17. mai 2006. aasta direktiiv 2006/43/EÜ, mis käsitleb raamatupidamise aastaaruannete ja konsolideeritud aruannete kohustuslikku auditit (ELT L 157, 9.6.2006, lk 87).“"
                        
                     
                  
                        8)
                     
                     
                        Artikkel 14 asendatakse järgmisega:
                        
                           „Artikkel 14
                           Konfidentsiaalsus
                           
                              1.   Kauplemisteabehoidla registreerimise taotluses esitatakse sise-eeskirjad, -protseduurid ja -mehhanismid, millega hoitakse ära tulevases kauplemisteabehoidlas hoitava teabe kasutamine:
                              
                                          a)
                                       
                                       
                                          ebaseaduslikel eesmärkidel;
                                       
                                    
                                          b)
                                       
                                       
                                          konfidentsiaalse teabe avalikustamiseks;
                                       
                                    
                                          c)
                                       
                                       
                                          kui asjaomast teavet ei tohi kasutada ärilistel eesmärkidel.
                                       
                                    
                           
                              2.   Sise-eeskirjad, -protseduurid ja -mehhanismid peavad sisaldama sisekorda, mille alusel töötajatel lubatakse salasõna kasutades andmetele ligi pääseda, täpsustades eesmärgi, milleks töötaja andmeid vaatab, vaadatavate andmete ulatuse ja andmete kasutamise piirangud, samuti üksikasjalikku teavet võimalike mehhanismide ja kontrollimeetmete kohta, mis on kehtestatud selleks, et tulemuslikult hallata võimalikke küberriske ja kaitsta hoitavaid andmeid küberrünnete eest.
                           
                           
                              3.   Taotlejad esitavad ESMA-le teabe protsesside kohta, mille abil peetakse andmelogi, milles registreeritakse andmeid vaadanud töötaja, juurdepääsuaeg, vaadatud andmete laad ja juurdepääsu eesmärk.“
                           
                        
                     
                  
                        9)
                     
                     
                        Artikkel 16 asendatakse järgmisega:
                        
                           „Artikkel 16
                           Infotehnoloogiavahendid ja tegevuse edasiandmine
                           Kauplemisteabehoidla registreerimise taotluses esitatakse infotehnoloogiavahendite kohta järgmine teave:
                           
                                       a)
                                    
                                    
                                       infotehnoloogiasüsteemi üksikasjalik kirjeldus, sealhulgas asjakohased ärilised nõuded, funktsionaalsed ja tehnilised kirjeldused, süsteemi arhitektuur ja tehniline ülesehitus, andmemudel ja andmevood ning toimingud, haldusmenetlused ja -juhendid;
                                    
                                 
                                       b)
                                    
                                    
                                       taotleja välja töötatud kasutajarakendused teenuste osutamiseks kasutajatele, sealhulgas kasutusjuhendi ja sisekorra koopia;
                                    
                                 
                                       c)
                                    
                                    
                                       taotleja infotehnoloogia ressurssidesse investeerimise ja nende uuendamise põhimõtted;
                                    
                                 
                                       d)
                                    
                                    
                                       taotleja sõlmitud tegevuse edasiandmise lepingud, sealhulgas:
                                       
                                                   i)
                                                
                                                
                                                   osutatavate teenuste üksikasjalikud määratlused, sealhulgas nende teenuste mõõdetav ulatus, tegevuste üksikasjad, samuti tingimused, mille alusel need tegevused toimuvad, ning tähtajad;
                                                
                                             
                                                   ii)
                                                
                                                
                                                   teenustaseme kokkulepped, milles esitatakse selged rollid ja vastutusalad, parameetrid ja eesmärgid kauplemisteabehoidla iga olulisema nõude kohta, mille täitmine on edasi antud, meetodid, mida kasutatakse edasiantud funktsioonide teenustaseme jälgimiseks, ning meetmed või toimingud puhuks, kui teenustaseme eesmärke ei täideta;
                                                
                                             
                                                   iii)
                                                
                                                
                                                   tegevuse edasiandmist reguleerivate lepingute koopia.“
                                                
                                             
                                 
                     
                  
                        10)
                     
                     
                        Artikkel 17 asendatakse järgmisega:
                        
                           „Artikkel 17
                           Kõrvalteenused
                           Kui taotleja, tema konsolideerimisgruppi kuuluv ettevõtja või ettevõtja, kellega taotlejal on sõlmitud kauplemisteenuse või kauplemisjärgse teenuse leping, osutab või kavatseb osutada mis tahes kõrvalteenuseid, esitatakse kauplemisteabehoidla registreerimise taotluses teave järgmise kohta:
                           
                                       a)
                                    
                                    
                                       kõrvalteenused, mida taotleja või tema konsolideerimisgruppi kuuluv ettevõtja osutab, ja sellise lepingu kirjeldus, mille kauplemisteabehoidla võib olla sõlminud äriühingutega, kes osutavad kauplemis-, kauplemisjärgseid ja muid seonduvaid teenuseid, samuti selliste lepingute koopia;
                                    
                                 
                                       b)
                                    
                                    
                                       protseduurid ja põhimõtted, millega tagatakse taotleja poolt määruse (EL) nr 648/2012 alusel osutatavate kauplemisteabehoidla teenuste ja muude äriliinide jaoks kasutatavate ressursside, süsteemide ja protseduuride funktsionaalne eraldamine, sealhulgas selliste äriliinide puhul, mis kujutavad endast teenuste osutamist liidu või kolmanda riigi õigusnormide alusel, olenemata sellest, kas selle eraldi äriliiniga tegeleb kauplemisteabehoidla, tema valdusettevõtjale kuuluv äriühing või muu äriühing, mille raames taotlejal on kauplemis- või kauplemisjärgsete teenuste või äriliinide kohta sõlmitud kokkulepe.“
                                    
                                 
                     
                  
                        11)
                     
                     
                        Artiklid 18, 19 ja 20 asendatakse järgmistega:
                        
                           „Artikkel 18
                           Juurdepääsueeskirjade läbipaistvus
                           
                              1.   Kauplemisteabehoidla registreerimise taotlus sisaldab järgmist teavet:
                              
                                          a)
                                       
                                       
                                          põhimõtted ja protseduurid, mille kohaselt eri tüüpi kasutajad esitavad andmeid ja pääsevad ligi kauplemisteabehoidlas olevatele andmetele, sealhulgas protsess, mida need kasutajad võivad vajada, et kauplemisteabehoidlas hoitavale teabele ligi pääseda, selle teabega tutvuda või seda muuta;
                                       
                                    
                                          b)
                                       
                                       
                                          koopia tingimustest, mille põhjal määratakse kindlaks eri tüüpi kasutajate õigused ja kohustused seoses kauplemisteabehoidlas hoitava teabega;
                                       
                                    
                                          c)
                                       
                                       
                                          mitmesuguste kasutajatele kättesaadavate juurdepääsukategooriate kirjeldus;
                                       
                                    
                                          d)
                                       
                                       
                                          juurdepääsupõhimõtted ja -protseduurid, mille alusel võib teistel teenuseosutajatel olla mittediskrimineeriv juurdepääs kauplemisteabehoidlas hoitavale teabele, tingimusel et asjaomased vastaspooled on andnud selleks kirjalikult oma vabatahtliku ja tagasivõetava nõusoleku;
                                       
                                    
                                          e)
                                       
                                       
                                          selliste kanalite ja mehhanismide kirjeldus, mida kauplemisteabehoidla kasutab, et avalikustada teave sellele kauplemisteabehoidlale juurdepääsu kohta.
                                       
                                    
                           
                              2.   Lõike 1 punktides a, b ja c nimetatud teave esitatakse järgmist tüüpi kasutajate kohta:
                              
                                          a)
                                       
                                       
                                          asutusesisesed kasutajad,
                                       
                                    
                                          b)
                                       
                                       
                                          andmeid esitavad vastaspooled,
                                       
                                    
                                          c)
                                       
                                       
                                          aruandeid esitavad üksused,
                                       
                                    
                                          d)
                                       
                                       
                                          aruandluse eest vastutavad üksused,
                                       
                                    
                                          e)
                                       
                                       
                                          andmeid mitte esitavad vastaspooled,
                                       
                                    
                                          f)
                                       
                                       
                                          andmeid mitte esitavad kolmandad isikud,
                                       
                                    
                                          g)
                                       
                                       
                                          määruse (EL) nr 648/2012 artikli 81 lõikes 3 loetletud üksused,
                                       
                                    
                                          h)
                                       
                                       
                                          vajaduse korral muud tüüpi kasutajad.
                                       
                                    
                        
                        
                           Artikkel 19
                           Andmete terviklikkuse ja õigsuse kontrollimine
                           Kauplemisteabehoidla registreerimise taotlus sisaldab järgmist teavet:
                           
                                       a)
                                    
                                    
                                       kauplemisteabehoidlale juurdepääsu kasutavate isikute autentimise kord;
                                    
                                 
                                       b)
                                    
                                    
                                       kauplemisteabehoidlale esitatavate tuletisinstrumentide andmete terviklikkuse ja õigsuse kontrollimise kord;
                                    
                                 
                                       c)
                                    
                                    
                                       andmeid esitava vastaspoole nimel andmeid esitava üksuse volituste ja IT-loa kontrollimise kord;
                                    
                                 
                                       d)
                                    
                                    
                                       kord, mille kohaselt kontrollitakse, et teatatud tuletisinstrumentide andmete loogiline järjestus säilib alati;
                                    
                                 
                                       e)
                                    
                                    
                                       tuletisinstrumentide kohta esitatud üksikasjade terviklikkuse ja õigsuse kontrollimise kord;
                                    
                                 
                                       f)
                                    
                                    
                                       kauplemisteabehoidlate vahelise andmete kooskõlastava võrdlemise kord puhuks, kui vastaspooled esitavad andmeid eri kauplemisteabehoidlatele;
                                    
                                 
                                       g)
                                    
                                    
                                       kord, mille kohaselt antakse tuletisinstrumentide vastaspooltele või nende nimel andmeid esitavatele kolmandatele isikutele tagasisidet punktide a–e alusel tehtud kontrollide ning punktis f osutatud kooskõlastava võrdlemise tulemuste kohta.
                                    
                                 
                        
                           Artikkel 20
                           Hinnapoliitika läbipaistvus
                           Kauplemisteabehoidla registreerimise taotlus sisaldab kirjeldust järgmise kohta:
                           
                                       a)
                                    
                                    
                                       taotleja hinnapoliitika, sealhulgas kehtivad hinnaalandused või -vähendid ning nende kasutamise tingimused;
                                    
                                 
                                       b)
                                    
                                    
                                       taotleja poolt kauplemisteabehoidla teenuste ja kõrvalteenuste osutamise eest nõutavate tasude struktuur, sealhulgas kauplemisteabehoidla teenuste ja kõrvalteenuste hinnangulised kulud, ning andmed meetodite kohta, mida kasutatakse, et pidada eraldi arvestust kulude kohta, mis taotlejal võivad tekkida kauplemisteabehoidla teenuste ja kõrvalteenuste osutamisel;
                                    
                                 
                                       c)
                                    
                                    
                                       taotleja meetodid, mida kasutatakse, et teha teave kättesaadavaks igat tüüpi kasutajatele, sealhulgas koopia tasude struktuurist, milles on kauplemisteabehoidla teenuste ja kõrvalteenuste tasud eraldi välja toodud.“
                                    
                                 
                     
                  
                        12)
                     
                     
                        Artikkel 21 asendatakse järgmisega:
                        
                           „Artikkel 21
                           Operatsioonirisk
                           
                              1.   Kauplemisteabehoidla registreerimise taotluses esitatakse järgmine teave:
                              
                                          a)
                                       
                                       
                                          selliste vahendite ja protseduuride üksikasjalik kirjeldus, mis on ette nähtud operatsiooniriski ja muude selliste oluliste riskide kindlakstegemiseks ja maandamiseks, millele taotleja on avatud, sealhulgas vastavate põhimõtete, metoodikate, sise-eeskirjade ja juhendite koopia;
                                       
                                    
                                          b)
                                       
                                       
                                          omavahenditest rahastatavate selliste likviidsete netovarade kirjeldus, mida kasutatakse võimaliku üldise äritegevusest tuleneva kahju katmiseks, et jätkata teenuste osutamist, ning selliste rahaliste vahendite piisavuse hinnang, mille eesmärk on katta oluliste tegevuste või teenuste likvideerimise või ümberkorraldamisega seotud tegevuskulud vähemalt kuue kuu jooksul;
                                       
                                    
                                          c)
                                       
                                       
                                          taotleja talitluspidevuse kava ja selle ajakohastamise põhimõtted, sealhulgas järgmine:
                                          
                                                      i)
                                                   
                                                   
                                                      kõik tegevusprotsessid, ressursid, eskalatsiooniprotseduurid ja seotud süsteemid, mis on olulised registreerimist taotleva kauplemisteabehoidla teenuste tagamiseks, sealhulgas mis tahes asjaomased edasi antud teenused, ning kauplemisteabehoidla strateegia, põhimõtted ja eesmärgid asjaomaste protsesside talitluspidevuse tagamiseks;
                                                   
                                                
                                                      ii)
                                                   
                                                   
                                                      muude finantsturuinfrastruktuuri pakkujatega, sealhulgas teiste kauplemisteabehoidlatega sõlmitud kokkulepped;
                                                   
                                                
                                                      iii)
                                                   
                                                   
                                                      kord oluliste funktsioonide osutamise minimaalse taseme tagamiseks ning asjaomaste protsesside täielikuks taastamiseks prognoositav aeg;
                                                   
                                                
                                                      iv)
                                                   
                                                   
                                                      maksimaalne vastuvõetav tegevusprotsesside ja süsteemide taasteaeg, pidades silmas määruse (EL) nr 648/2012 artikli 9 lõike 1 kohast kauplemisteabehoidlale teatamise tähtaega ning andmemahtu, mida kauplemisteabehoidla peab päeva jooksul töötlema;
                                                   
                                                
                                                      v)
                                                   
                                                   
                                                      intsidentide registreerimise ja läbivaatamise protseduurid;
                                                   
                                                
                                                      vi)
                                                   
                                                   
                                                      testimiskava ja testide tulemused;
                                                   
                                                
                                                      vii)
                                                   
                                                   
                                                      olemasolevate alternatiivsete tehniliste keskuste ja tegevuskohtade arv, nende asukoht, vahendid võrreldes põhiasukohaga ning talitluspidevuse protseduurid juhuks, kui tuleb kasutada neid varuasukohti;
                                                   
                                                
                                                      viii)
                                                   
                                                   
                                                      teave varuasukohale juurdepääsu kohta, mis võimaldab töötajatel tagada teenuse talitluspidevuse juhul, kui põhiasukohta ei saa kasutada;
                                                   
                                                
                                                      ix)
                                                   
                                                   
                                                      hädaolukordade lahendamise ja töötajate ohutuse tagamise kavad, protseduurid ja kord;
                                                   
                                                
                                                      x)
                                                   
                                                   
                                                      kriisiohjamiskavad, -protseduurid ja -kord, sealhulgas kõikide talitluspidevuse tagamise meetmete koordineerimine ja nende meetmete õigeaegne ja tulemuslik käivitamine ettenähtud taasteaja jooksul;
                                                   
                                                
                                                      xi)
                                                   
                                                   
                                                      kavad, protseduurid ja kord, mis võimaldavad taastada taotleja süsteemi, rakendused ja infrastruktuuri komponendid ettenähtud taasteaja jooksul;
                                                   
                                                
                                    
                                          d)
                                       
                                       
                                          sellise korra kirjeldus, millega tagatakse registreerimist taotleva kauplemisteabehoidla tegevuse jätkumine häirete korral, ning kauplemisteabehoidla teenuste kasutajate ja muude kolmandate isikute selles korras osalemise kirjeldus.
                                       
                                    
                           
                              2.   Kauplemisteabehoidla registreerimise taotluses tuleb esitada protseduurid, millega tagatakse algse kauplemisteabehoidla nõuetekohane asendamine, kui seda nõuab andmeid esitav vastaspool või kui seda taotleb kolmas isik, kes esitab andmeid andmeid mitte esitava vastaspoole nimel, või kui selline asendamine tuleneb registreeringu tühistamisest, ning selles tuleb esitada andmete teisele kauplemisteabehoidlale üleandmise ja aruandevoogude ümbersuunamise kord.“
                           
                        
                     
                  
                        13)
                     
                     
                        Artikkel 22 asendatakse järgmisega:
                        
                           „Artikkel 22
                           Andmete säilitamise põhimõtted
                           
                              1.   Kauplemisteabehoidla registreerimise taotluses esitatakse teave andmete vastuvõtmise ja haldamise kohta, sealhulgas taotleja kehtestatud põhimõtete ja protseduuride kohta, millega tagatakse:
                              
                                          a)
                                       
                                       
                                          esitatud teabe õigeaegne ja täpne registreerimine;
                                       
                                    
                                          b)
                                       
                                       
                                          tuletislepingu sõlmimise, muutmise või lõpetamisega seotud kogu esitatud teabe registreerimine andmelogis;
                                       
                                    
                                          c)
                                       
                                       
                                          see, et andmeid säilitatakse nii internetis kui ka väljaspool seda;
                                       
                                    
                                          d)
                                       
                                       
                                          see, et andmetest tehakse talitluspidevuse tagamiseks sobival viisil koopiaid.
                                       
                                    
                           
                              2.   Kauplemisteabehoidla registreerimise taotluses esitatakse teave andmete säilitamise süsteemide, põhimõtete ja protseduuride kohta, millega tagatakse, et esitatud andmeid kohandatakse sobival viisil ja et positsioonid arvutatakse nõuetekohaselt vastavalt õiguslikele ja regulatiivsetele nõuetele.“
                           
                        
                     
                  
                        14)
                     
                     
                        Artikkel 23 asendatakse järgmisega:
                        
                           „Artikkel 23
                           Andmete kättesaadavust tagavad mehhanismid
                           Kauplemisteabehoidla registreerimise taotluses kirjeldatakse vahendeid, meetodeid ja kanaleid, mida taotleja kasutab selleks, et anda juurdepääs andmetele vastavalt määruse (EL) nr 648/2012 artikli 81 lõigetele 1, 3 ja 5, ning esitatakse järgmine teave:
                           
                                       a)
                                    
                                    
                                       kord, mille kohaselt arvutatakse summeeritud positsioonid vastavalt komisjoni delegeeritud määrusele (EL) nr 151/2013 (*3), ja selliste vahendite, meetodite ja kanalite kirjeldus, mida kauplemisteabehoidla kasutab selleks, et hõlbustada üldsuse juurdepääsu teabehoidlas hoitavatele andmetele vastavalt määruse (EL) nr 648/2012 artikli 81 lõikele 1, andmete ajakohastamise sagedus ning selleteemaliste juhendite ja sise-eeskirjade koopia;
                                    
                                 
                                       b)
                                    
                                    
                                       selliste vahendite, meetodite ja rakenduste kirjeldus, mida kauplemisteabehoidla kasutab selleks, et hõlbustada pädevate asutuste juurdepääsu teabehoidlas hoitavatele andmetele vastavalt määruse (EL) nr 648/2012 artikli 81 lõikele 3, andmete ajakohastamise sagedus ja kontrollimeetmed, mida kauplemisteabehoidla võib kehtestada juurdepääsukontrolli huvides, ning selleteemaliste juhendite ja sise-eeskirjade koopia;
                                    
                                 
                                       c)
                                    
                                    
                                       selliste vahendite, meetodite ja kanalite kirjeldus, mida kauplemisteabehoidla kasutab selleks, et hõlbustada õigeaegset, struktureeritud ja terviklikku andmete kogumist vastaspooltelt, tuletisinstrumentide vastaspoolte juurdepääsu tema andmetele vastavalt määruse (EL) nr 648/2012 artikli 80 lõikele 5, ning selleteemaliste juhendite ja sise-eeskirjade koopia.
                                    
                                 
                        
                           (*3)  Komisjoni 19. detsembri 2012. aasta delegeeritud määrus (EL) nr 151/2013, millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, millega määratakse kindlaks kauplemisteabehoidlate poolt avaldatavad ja kättesaadavaks tehtavad andmed ning tegevusstandardid andmete summeerimise ja võrdlemise ning nendele juurdepääsu kohta (ELT L 52, 23.2.2013, lk 33).“"
                        
                     
                  
                        15)
                     
                     
                        Lisatakse järgmine artikkel 23a:
                        
                           „Artikkel 23a
                           Asutuste vahetu ja kohene juurdepääs andmetele
                           Kauplemisteabehoidla registreerimise taotlus sisaldab järgmist teavet:
                           
                                       a)
                                    
                                    
                                       tingimused, mille alusel antakse määruse (EL) nr 648/2012 artikli 81 lõikes 3 osutatud asutustele vahetu ja kohene juurdepääs kauplemisteabehoidlas hoitavatele tuletisinstrumentide andmetele kooskõlas delegeeritud määrusega (EL) nr 151/2013;
                                    
                                 
                                       b)
                                    
                                    
                                       kord, mille alusel antakse punktis a osutatud asutustele vahetu ja kohene juurdepääs kauplemisteabehoidlas hoitavatele tuletislepingute andmetele kooskõlas delegeeritud määrusega (EL) nr 151/2013;
                                    
                                 
                                       c)
                                    
                                    
                                       kord, mille kohaselt tagatakse andmete terviklus juhtudel, kui need asutused neile andmetele juurde pääsevad.“
                                    
                                 
                     
                  
         
            Artikkel 2
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 201, 27.7.2012, lk 1.
         
            (2)  Komisjoni 19. detsembri 2012. aasta delegeeritud määrus (EL) nr 150/2013, millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, millega määratakse kindlaks kauplemisteabehoidla registreerimise taotluse üksikasjad (ELT L 52, 23.2.2013, lk 25).
         
            (3)  Euroopa Parlamendi ja nõukogu 25. novembri 2015. aasta määrus (EL) 2015/2365, mis käsitleb väärtpaberite kaudu finantseerimise tehingute ja uuesti kasutamise läbipaistvust ning millega muudetakse määrust (EL) nr 648/2012 (ELT L 337, 23.12.2015, lk 1).
         
            (4)  Komisjoni 19. detsembri 2012. aasta delegeeritud määrus (EL) nr 151/2013, millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, millega määratakse kindlaks kauplemisteabehoidlate poolt avaldatavad ja kättesaadavaks tehtavad andmed ning tegevusstandardid andmete summeerimise ja võrdlemise ning nendele juurdepääsu kohta (ELT L 52, 23.2.2013, lk 33).
         
            (5)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).